อาการของดิฉันคือเหนื่อยง่าย หายใจไม่อิ่ม มีอาการหัวใจเต้นเร็วทำให้เหนื่อย ไปหามา3-4รอบ รอบแรกบอกเป็นโรคเครียด รอบที่2บอกตัวเองกินชากาแฟไป คิดว่าจะเป็นเพราะคาเฟอีน รอบที่3เหมือนกันค่ะ ตรวจเลือดหาไทรรอย ปกติค่ะ บอกน่าจะเป็นเพราะกาแฟ แต่รอบสุดท้ายดิฉัน เลิกกินกาแฟ แต่ยังเป็น บอกรอบนี้เป็นกรดไหลย้อน ฉีดยาให้ และให้ยามาทานค่ะ สงสัยว่าตัวเองจะเป็นโรคหัวใจรึปล่าวคะ แต่ตรวจคลื่นหัวใจก็ปกติ แต่ตอนมีอาการ หัวใจเต้นไปถึง140-150 รู้สึกแย่มากค่ะ ไม่รู้ว่าโรคที่เป็นอยู่คืออะไร เพราะเกิดขึ้นบ่อย มีผลต่อการทำงานและการดำรงชีวิตมากค่ะ เดือนนี้เป็น2ครั้งแล้วค่ะ อยากทราบว่ากรดไหลย้อน ทำให้หัวใจเต้นเร็วแบบนี้หรอค่ะ เพราะที่เป็นอยู่ มันทรมานมากค่ะ อยากเต้นเร็วก็เต้นจนเสื้อกระตุก แต่พอบางทีก็เต้นช้า จนเหมือนใจจะขาด กรดไหลย้อนมีอาการแบบนี้หรอค่ะ
สวัสดีค่ะอาการใจสั่นหรือรู้สึกหัวใจเต้นเร็วเกิดได้จากหลายสาเหตุค่ะ เช่น หัวใจเต้นผิดจังหวะ การออกกำลังกายอย่างหนัก การเปลี่ยนแปลงของฮอร์โมนในร่างกาย การรับประทานยาบางชนิด อาหาร หรือเครื่องดื่มที่มีคาเฟอีน การสูบบุหรี่ การเปลียนแปลงของอารมณ์จิตใจ โดยเฉพาะเมื่อมีอาการเครียด วิตกกังวล หรืออาการของไทรอยด์เป็นพิษ ทั้งหมดล้วนทำให้ร่างกายเกิดอาการใจสั่นได้ นอกจากนี้อัตราการเต้นของหัวใจขึ้นอยู่กับแต่ละบุคคล และขึ้นกับสภาวะร่างกายและจิตใจ น้ำหนัก อุณหภูมิ รวมถึงท่าทางในขณะต่าง ๆ ด้วยค่ะส่วนกรดไหลย้อน มักปวดแสบปวดร้อนบริเวณอก จุกเสียดแน่นท้อง เรอเปรี้ยวบ่อย และอาจมีอาการรู้สึกใจสั่นได้ในบางคนค่ะแนะนำว่า ควรปรึกษาแพทย์อีกครั้ง เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ